సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పవన్ సినిమాని నిర్మించనున్న బాలీవుడ్ సంస్థ
పవర్ స్టార్ పవన్ కళ్యాణ్ కొత్త సినిమాని తెలుగు నిర్మాతలతో కలిసి నిర్మించేందుకు బాలీవుడ్ సంస్థ ముందుకొచ్చింది.
TNN | Updated:
Aug 26, 2015, 12:49PM IST
పవర్ స్టార్ పవన్ కళ్యాణ్ హీరోగా తెరకెక్కుతున్న సర్ధార్ మూవీ ప్రొడక్షన్‌లో ప్రముఖ బాలీవుడ్ నిర్మాణ సంస్థ ఎరోస్ ఇంటర్నేషనల్ కూడా పాల్పంచుకుంటోంది. ఈ విషయాన్ని స్వయంగా ఆ సంస్థ ఎండీ సునీల్ లుల్లానే తెలిపాడు. పవన్ కళ్యాణ్ క్రియేటివ్ వర్క్స్ , నార్త్‌ స్టార్ ఎంటర్‌టైన్‌మెంట్స్‌తో కలిసి తెలుగులో పెద్ద హీరో అయిన పవన్ కళ్యాణ్ సినిమాని నిర్మిస్తున్నందుకు తమకి ఆనందంగా వుందన్నాడు సునీల్. ఇటీవలి కాలంలో బాహుబలి , శ్రీమంతుడు వంటి హిట్ సినిమాలతో తెలుగు సినిమా రేంజ్ పెరిగింది. అటువంటి ఇండస్ట్రీలో సినిమాలు తీయడమనేది సంతోషకరమైన విషయమని సునీల్ లుల్లా స్పష్టం చేశాడు.
ఎరోస్ ఇంటర్నేషనల్‌తో కలిసి సినిమా నిర్మించడం తమకి కూడా హ్యీపీనే అంటున్నాడు నార్త్ స్టార్ ఎంటర్‌టైన్‌మెంట్స్ అధినేత, పవన్ సన్నిహిత మిత్రుడు శరత్ మరార్ . ప్రపంచవ్యాప్తంగా ఎరోస్‌కి ఎంతో నెట్‌వర్క్ వుంది. డిస్ట్రిబ్యూషన్ రంగంలోనూ వీళ్లకి ఎంతో ఇన్‌ఫ్రాస్ట్రక్చర్, మార్కెట్ వుంది. అటువంటి సంస్థతో కలిసి పనిచేయడం ద్వారా సర్ధార్ సినిమాని గ్లోబల్ మార్కెట్‌లోకి తీసుకెళ్లడం సులువవుతుందంటున్నాడు శరత్ మరార్.